หุ้นเด้งปิดตลาดเช้าบวก13.39 จุด
หุ้นไทยภาคเช้า5ต.ค.ปิดตลาดที่ 868.84 จุด เพิ่ม 13.39 จุด  มูลค่าซื้อขาย 11,018.68 ล้านบาท
5 ต.ค. 2554

ดัชนีหุ้นไทยเช้าวันที่ 5 ต.ค. ปิดตลาดที่ 868.84 จุด เพิ่มขึ้น 13.39 จุด  มูลค่าการซื้อขาย 11,018.68 ล้านบาท




ดัชนีตลาดหลักทรัพย์แห่งประเทศไทย วันที่ 5 ต.ค. ปิดตลาดในการซื้อขายภาคเช้า ที่ 868.84 จุด เพิ่มขึ้น 13.39 จุด ซึ่งลดลงเล็กน้อย  หลังจากไปแตะที่จุดสูงสุดในภาคเช้าที่ 872.79 จุด มูลค่าการซื้อขาย 11,018.68 ล้านบาท โดยมีแรงซื้อเข้ามาในหุ้นขนาดใหญ่ที่ราคาปรับลดลงแรงในช่วงก่อนหน้า ทั้งในกลุ่มพลังงานและธนาคาร
นายมงคล พ่วงเภตรา นักวิเคราะห์ บริษัทหลักทรัพย์ (บล.) คันทรี่ กรุ๊ป ประเมินว่า นักลงทุนเริ่มกลับเข้ามาช้อนซื้อหุ้นหลังจากที่ราคาปรับลดลงมามาก ทำให้ดัชนีรีบาวด์ขึ้นมาได้ อย่างไรก็ตาม แนะนำให้นักลงทุนเก็งกำไรในช่วงสั้นเท่านั้น เนื่องจากสถานการณ์ยังพลิกไปมาได้ตลอดเวลา
ในขณะที่ บล.ยูโอบี เคย์เฮียน ระบุว่า จากรายงานข่าวว่า รัฐมนตรีว่าการกระทรวงการคลังกลุ่มประเทศยุโรปกำลังหาทางช่วยเหลือภาคธนาคารของแต่ละประเทศ และความเห็นของประธานธนาคารกลางสหรัฐ ที่เปิดเผยว่า พร้อมจะดำเนินมาตรการผ่อนคลายทางการเงินเพิ่มเติม เพื่อสนับสนุนเศรษฐกิจ ช่วยให้นักลงทุนคลายความกังวลไปบ้าง
อย่างไรก็ตาม ราคาน้ำมันดิบในตลาดโลกปรับลดลงต่อ และมูดี้ อินเวสเตอร์ เซอร์วิส ปรับลดอันดับความน่าเชื่อถือพันธบัตรอิตาลีลง 3 ขั้นสู่ A2 จะเป็นปัจจัยกดดันตลาด 
มูลค่าซื้อขาย 5 อันดับหลักทรัพย์
PTT ปิด 248.00 บาท +6.00 บาท หรือ +2.48%PTTCH ปิด 92.75 บาท +1.00 บาท หรือ +1.09%  SCB ปิด 98.75 บาท +2.00 บาท หรือ +2.07%KTB ปิด 13.50 บาท +0.20 บาท หรือ +1.50%KBANK ปิด 107.00 บาท +2.50 บาท หรือ +2.39%